Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 684

b) Gyermekjáték-szervezõ A tevékenység leírása: A gyermekjáték-szervezõ az alsófokú nevelési-oktatási, a közmûvelõdési, egészségügyi intézményekben, idegenforgalomban, ifjúsági szervezetekben, gyermekek szabadidejével foglalkozó civil szervezeteknél alkalmazható közmûvelõdési szakember. Tevékenységébe tartozik, hogy gyerekek, fiatalok számára játékokat szervezzen, vezessen. Szakmai követelmények: Ismerje — a fejlõdéslélektan fõbb szakaszait, azok jellemzõit, — a különbözõ történelmi korok jellemzõ játékfajtáit, a játéktípusokat a pedagógia, a didaktika rendszerezése szerint, — a játék fogalmát, funkcióit, a gyermekjáték elméleteit, a játékpszichológiát, a játékszociológiát, a gyermekjátékok történetét, típusait, a játék és prevenció összefüggéseit, a játékvezetés alapjait. Legyen képes — tiszteletben tartani a gyermekek személyiségét, törekedjen fizikai, szellemi, erkölcsi fejlesztésükre, — különbözõ játéktípusok tanítására, — a résztvevõk életkori sajátosságaihoz, csoportlétszámához, értelmi képességéhez, a körülményekhez a játékokban alkalmazkodni, — a játékok során jelentkezõ baleset lehetõségeit megelõzni, — együttmûködni más nevelési-mûvelõdési tényezõkkel, — játékot elõkészíteni, reklámozni és menedzselni, — a barkácsoló, nem kifejezetten népi eredetû kézmûves technikák alkalmazására, a különféle témák, mûveltségtartalmak játékai kezdeményezésére, — a szabályjátékokat szabály alkalmazásával, szabályalkotással, szabályhoz kötötten szervezni, — a körjátékokat, rögzített, szöveghez kötött, csoportos, logikai, mozgásos, sport- és ügyességi játékokat szervezni, — alkalmazni a finommotorikát igénybe vevõ, az évszakokhoz kötött játékokat, játékkombinációkat.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes